               EUROPSKA KOMISIJA
            Bruxelles, 29.4.2019.
            COM(2019) 199 final
            2019/0098(NLE)
            Prijedlog
            ODLUKE VIJEĆA
            o stajalištu koje treba zauzeti u ime Europske unije u Zajedničkom odboru osnovanom Okvirnim sporazumom o partnerstvu i suradnji između Europske unije i njezinih država članica, s jedne strane, i Republike Filipina, s druge strane, u pogledu donošenja odluka o poslovniku Zajedničkog odbora i opisa poslova specijaliziranih pododbora

               OBRAZLOŽENJE

               1.PREDMET PRIJEDLOGA

               Ovaj se Prijedlog odnosi na odluku o utvrđivanju stajališta o predviđenom donošenju Poslovnika Zajedničkog odbora i opisa poslova specijaliziranih pododbora koje u ime Unije treba zauzeti u Zajedničkom odboru osnovanom Okvirnim sporazumom o partnerstvu i suradnji između Europske unije i njezinih država članica, s jedne strane, i Republike Filipina, s druge strane („Sporazum”).

               2.KONTEKST PRIJEDLOGA

               2.1.Okvirni sporazum o partnerstvu i suradnji EU-a i Filipina

               Cilj je Sporazuma uspostaviti ojačano partnerstvo između EU-a i država članica i Filipina te produbiti i poboljšati bilateralnu suradnju u pitanjima od uzajamnog interesa uz odraz zajedničkih vrijednosti i načela, među ostalim intenziviranjem dijaloga na visokoj razini. Sporazumom će se uspostaviti usklađen, pravno obvezujući okvir za odnose EU-a s Filipinima. Sporazum je potpisan 11. srpnja 2012. u Phnom Penhu i stupio je na snagu 1. ožujka 2018.

               2.2.Zajednički odbor

               Zajednički odbor osnovan je člankom 48. Sporazuma. Njegove su glavne zadaće osiguravanje pravilnog funkcioniranja i provedbe Sporazuma, određivanje prioriteta u odnosu na ciljeve Sporazuma i davanje preporuka za promicanje ciljeva Sporazuma. Druge funkcije Zajedničkog odbora uključuju nadgledanje pravilnog funkcioniranja svih sektorskih sporazuma ili protokola koji su sklopljeni ili će biti sklopljeni između stranaka.

               Zajednički odbor daje preporuke i prema potrebi donosi odluke za ostvarivanje ciljeva Sporazuma. Zajednički odbor sastaje se na razini viših dužnosnika. Zajednički odbor treba donijeti svoj poslovnik. Može osnivati specijalizirane pododbore koji se bave posebnim pitanjima.

               2.3.Predviđeni akt Zajedničkog odbora

               Tijekom prvog sastanka Zajednički odbor donosi odluke koje se odnose na donošenje poslovnika Zajedničkog odbora i opis poslova specijaliziranih pododbora („predviđeni akti”).

               Svrha je predviđenih akata donijeti, u skladu s člankom 48. stavkom 5. Sporazuma, poslovnik na kojem se temelji organizacija Zajedničkog odbora te opis poslova specijaliziranih pododbora kako bi se Sporazum mogao provesti.

               3.STAJALIŠTE KOJE TREBA ZAUZETI U IME UNIJE

               Stajalište koje treba zauzeti u ime Unije trebalo bi biti usmjereno na donošenje poslovnika Zajedničkog odbora EU-a i Filipina i opisa poslova specijaliziranih pododbora. Stajalište se treba temeljiti na nacrtima odluka Zajedničkog odbora.

               4.PRAVNA OSNOVA

               4.1.Postupovna pravna osnova

               4.1.1.Načela

               Člankom 218. stavkom 9. Ugovora o funkcioniranju Europske unije (UFEU) predviđeno je donošenje odluka kojima se utvrđuju „stajališta koja u ime Unije treba donijeti tijelo osnovano na temelju sporazuma kada je to tijelo pozvano donositi akte koji proizvode pravne učinke, uz iznimku akata kojima se dopunjuje ili mijenja institucionalni okvir sporazuma”.

               Pojam „akti koji proizvode pravne učinke” obuhvaća akte koji proizvode pravne učinke na temelju pravila međunarodnog prava kojima se uređuje predmetno tijelo. Obuhvaća i instrumente koji nemaju obvezujući učinak na temelju međunarodnog prava, ali „presudno utječu na sadržaj propisa koje donese zakonodavac Unije”
                  1
               .

               4.1.2.Primjena u ovom slučaju

               Zajednički odbor je tijelo osnovano na temelju sporazuma, naime Okvirnog sporazuma o partnerstvu i suradnji između Europske unije i njezinih država članica, s jedne strane, i Republike Filipina, s druge strane.

               Akt koji Zajednički odbor treba donijeti akt je koji proizvodi pravne učinke. To je zato što je, u skladu s člankom 48. stavkom 5. Sporazuma, Zajednički odbor dužan donijeti svoj poslovnik koji će biti obvezujući za Uniju.

               Predviđenim aktima ne dopunjuje se i ne mijenja institucijski okvir Sporazuma.

               Stoga je postupovna pravna osnova predložene odluke članak 218. stavak 9. UFEU-a.

               4.2.Materijalnopravna osnova

               4.2.1.Načela

               Materijalnopravna osnova odluke na temelju članka 218. stavka 9. UFEU-a prvenstveno ovisi o cilju i sadržaju predviđenih akata o kojima se zauzima stajalište u ime Unije. Ako akt ima dva cilja ili dva elementa te ako se može utvrditi da je jedan od tih dvaju ciljeva ili elemenata glavni, a drugi samo sporedan, odluka na temelju članka 218. stavka 9. UFEU-a mora se temeljiti na samo jednoj materijalnopravnoj osnovi, to jest onoj koja je potrebna za glavni ili prevladavajući cilj ili element.

               U pogledu akta kojim se istodobno želi postići više ciljeva ili koji ima više elemenata, koji su međusobno neodvojivo povezani, a pri čemu ni jedan nije sporedan u odnosu na druge, materijalnopravna osnova odluke na temelju članka 218. stavka 9. UFEU-a iznimno će morati uključivati različite odgovarajuće pravne osnove.

               4.2.2.Primjena u ovom slučaju

               Predviđenim aktima želi se ostvarivati ciljeve Sporazuma i olakšati njegova provedba. Poslovnik se odnosi na opće funkcioniranje tijela osnovanog na temelju sporazuma. Stoga područje kojim je osporavana odluka obuhvaćena mora biti određeno s obzirom na Sporazum kao cjelinu
                  2
               .

               U ovom konkretnom slučaju prevladavajuća svrha i element Sporazuma je suradnja sa zemljom u razvoju (članak 209. UFEU-a)
                  3
               . Stoga bi odgovarajuća pravna osnova trebao biti članak 209. UFEU-a.

               4.3.Zaključak

               Pravna osnova predložene odluke trebao bi biti članak 209. UFEU-a u vezi s člankom 218. stavkom 9. UFEU-a.

               5.OBJAVA PREDVIĐENIH AKATA

               Budući da će se aktom Zajedničkog odbora utvrditi njegov poslovnik, primjereno ga je objaviti u Službenom listu Europske unije nakon donošenja.

               2019/0098 (NLE)

               Prijedlog

               ODLUKE VIJEĆA

               o stajalištu koje treba zauzeti u ime Europske unije u Zajedničkom odboru osnovanom Okvirnim sporazumom o partnerstvu i suradnji između Europske unije i njezinih država članica, s jedne strane, i Republike Filipina, s druge strane, u pogledu donošenja odluka o poslovniku Zajedničkog odbora i opisa poslova specijaliziranih pododbora

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 209. u vezi s člankom 218. stavkom 9.,

               uzimajući u obzir prijedlog Europske komisije,

               budući da:

               (1)Okvirni sporazum o partnerstvu i suradnji između Europske unije i njezinih država članica, s jedne strane, i Republike Filipina, s druge strane („Sporazum”), stupio je na snagu 1. ožujka 2018.

               (2)Člankom 48. stavkom 1. Sporazuma osnovan je Zajednički odbor kako bi se osigurali ispravno funkcioniranje i provedba Sporazuma.

               (3)Člankom 48. stavkom 5. Sporazuma predviđa se da Zajednički odbor donosi svoj poslovnik, a člankom 48. stavkom 3. predviđeno je da može osnivati specijalizirane pododbore.

               (4)Kako bi se osigurala djelotvorna provedba Sporazuma, poslovnik Zajedničkog odbora trebalo bi donijeti što prije.

               (5)Stoga je primjereno utvrditi stajalište koje treba zauzeti u ime Unije u okviru Zajedničkog odbora. Stajalište Unije u Zajedničkom odboru trebalo bi se temeljiti na priloženom nacrtu odluka Zajedničkog odbora,

               DONIJELO JE OVU ODLUKU:

               Članak 1.

               Stajalište o predviđenom donošenju poslovnika Zajedničkog odbora i donošenju opisa poslova njegovih pododbora koje treba zauzeti u ime Unije na prvom sastanku Zajedničkog odbora EU-a i Filipina temelji se na nacrtima odluka Zajedničkog odbora priloženima ovoj Odluci.

               Članak 2.

               Ova Odluka upućena je Komisiji.

               Sastavljeno u Bruxellesu,

                     Za Vijeće

                     Predsjednik

                     (1)

                        Predmet C-399/12 Njemačka protiv Vijeća (OIV), ECLI:EU:C:2014:2258, točke 61.–64.

                     (2)

                        Predmet C-244/17 Komisija protiv Vijeća (Kazahstan), ECLI:EU:C:2018:662, točka 40.

                     (3)

                        Za područje primjene razvojne politike vidjeti predmet C-377/12, Komisija protiv Vijeća (Filipini), točke 36. i 37.

    ---documentbreak---

               EUROPSKA KOMISIJA
            Bruxelles, 29.4.2019.
            COM(2019) 199 final
            PRILOZI

            Prijedlogu odluke Vijeća
            o stajalištu koje treba zauzeti u ime Europske unije u Zajedničkom odboru osnovanom Okvirnim sporazumom o partnerstvu i suradnji između Europske unije i njezinih država članica, s jedne strane, i Republike Filipina, s druge strane, u pogledu donošenja odluka o poslovniku Zajedničkog odbora i opisa poslova specijaliziranih pododbora

               PRILOG I.

               ODLUKA br. 1 /[../..] ZAJEDNIČKOG ODBORA

               od...

               o donošenju Poslovnika

               ZAJEDNIČKI ODBOR EU-a i FILIPINA,

               uzimajući u obzir Okvirni sporazum o partnerstvu i suradnji između Europske unije i njezinih država članica, s jedne strane, i Republike Filipina, s druge strane („Sporazum”), a posebno njegov članak 48.,

               budući da:

               (1)
                     Sporazum je stupio na snagu 1. ožujka 2018.

               (2)
                     Stoga bi trebalo donijeti Poslovnik Zajedničkog odbora,

               ODLUČIO JE:

               Jedini članak

               1.
                     Donosi se Poslovnik Zajedničkog odbora kako je utvrđen u Prilogu.

               2.
                     Odluka stupa na snagu na dan donošenja.

               Sastavljeno u...

               Za Zajednički odbor EU-a i Filipina
                  Predsjednik

               Prilog A

               Poslovnik Zajedničkog odbora

               Članak 1.

               Zadaće i sastav

               1.
                     Zajednički odbor obavlja zadaće predviđene člankom 48. Okvirnog sporazuma o partnerstvu i suradnji između Europske unije i njezinih država članica, s jedne strane, i Republike Filipina, s druge strane („Sporazum”), dalje u tekstu zajednički „stranke” i pojedinačno „stranka”.

               2.
                     Zajednički odbor sastoji se od predstavnika obiju strana na razini viših dužnosnika.

               Članak 2.

               Sastanci

               1.
                     Zajednički odbor obično se sastaje svake dvije godine. Sastanke Zajedničkog odbora saziva predsjednik. Sastanci se održavaju naizmjenično u Manili i Bruxellesu na zajednički dogovoren datum. Posebne sjednice Zajedničkog odbora mogu se održati na zahtjev bilo koje stranke ako se stranke tako dogovore.

               2.
                     Ako se obje stranke slože, sastanci Zajedničkog odbora mogu se iznimno održati videokonferencijom ili telekonferencijom.

               3.
                     Sastanci Zajedničkog odbora održavaju se isključivo i u povjerenju između predstavnika stranaka, osim ako se stranke dogovore drukčije.

               Članak 3.

               Predsjednik

               Stranka domaćin prvog sastanka Zajedničkog odbora predsjeda sastancima od tog sastanka do 31. prosinca te godine. Zajedničkim odborom kasnije će se predsjedati naizmjenično u razdoblju od dvije godine.

               Članak 4.

               Sudionici

               1.
                     Članovi delegacije svake stranke sastoje se od predstavnika stranaka pod vodstvom viših dužnosnika.

               2.
                     Obje stranke obavješćuju svoje partnere o stvarnom sastavu svoje delegacije dvadeset i jedan (21) radni dan prije sastanka.

               3.
                     Predsjednik osigurava da svi sudionici sastanaka Zajedničkog odbora budu propisno imenovani predstavnici stranaka. Nedoumice o sastavu delegacije podnose se predsjedniku.

               4.
                     Stranke, uz prethodni dogovor, mogu pozvati treće strane na sastanak radi pružanja informacija o određenoj temi ako se to smatra potrebnim. Svaka stranka mora obavijestiti svoje partnere o namjeri pozivanja treće strane barem dvadeset i jedan (21) radni dan prije sastanka.

               Članak 5.

               Tajništvo

               Predstavnik Europske službe za vanjsko djelovanje i predstavnik Ministarstva vanjskih poslova Republike Filipina djeluju zajednički kao tajnici Zajedničkog odbora. Sva dolazna i odlazna komunikacija predsjednika prosljeđuje se tajnicima. Dolazna i odlazna korespondencija predsjednika može se odvijati pisanim putem u bilo kojem obliku, uključujući i elektroničku poštu.

               Članak 6.

               Dnevni red sastanaka

               1.
                     Predsjednik sastavlja privremeni dnevni red za svaki sastanak. Privremeni dnevni red šalje se, zajedno s odgovarajućim dokumentima, najmanje dvadeset jedan (21) radni dan prije sastanka.

               2.
                     Zajednički odbor donosi dnevni red. U dnevni red moguće je uključiti točke koje se ne nalaze na privremenom dnevnom redu ako se stranke tako dogovore.

               Članak 7.

               Zapisnik

               1.
                     Dva tajnika zajednički pripremaju nacrt sažetka ishoda/zaključaka sastanka.

               2.
                     Voditelj delegacije svake stranke odobrava i potpisuje nacrt sažetka u dva primjerka. Svaka stranka dobiva jedan izvornik odobrenog i potpisanog sažetka.

               Članak 8.

               Odluke i preporuke

               1.
                     Zajednički odbor može donositi odluke ili davati preporuke radi ostvarenja ciljeva Sporazuma. Odluke i preporuke donose se zajedničkim sporazumom između stranaka. Odluke i preporuke donose se nakon što stranke dovrše svoje unutarnje postupke u skladu sa svojim zakonima i propisima.

               2.
                     Zajednički odbor može odlučiti o donošenju odluka ili preporuka u pisanom postupku. U takvim slučajevima stranke dogovaraju rok trajanja postupka. Ako do isteka tog roka ni jedna stranka ne izrazi svoje protivljenje predloženoj odluci ili preporuci, predsjednik Zajedničkog odbora tu odluku ili preporuku proglašava donesenom bez prigovora.

               Članak 9.

               Troškovi

               1.
                     Svaka stranka snosi troškove nastale njezinim sudjelovanjem na sastancima Zajedničkog odbora, kako u vezi s izdacima u pogledu osoblja, putovanja i dnevnica, tako i u vezi s poštanskim i telekomunikacijskim izdacima.

               2.
                     Svaka stranka snosi troškove nastale u vezi s usmenim prevođenjem na sastancima i pismenim prevođenjem.

               3.
                     Stranka koja je domaćin sastanka snosi troškove u vezi s organizacijom sastanaka i umnožavanjem dokumenata.

               Članak 10.

               Specijalizirani pododbori

               1.
                     U skladu s člankom 48. stavkom 3. Sporazuma Zajednički odbor može osnovati specijalizirane pododbore kako bi mu pomogli pri obavljanju njegovih zadaća. Specijalizirani pododbori podnose izvješća Zajedničkom odboru isključivo nakon svakog svojeg sastanka.

               2.
                     Zajednički odbor definira opis poslova svakog specijaliziranog pododbora.

               3.
                     Zajednički odbor može odlučiti izmijeniti opis poslova ili ukinuti bilo koji postojeći specijalizirani pododbor.

               4.
                     Specijalizirani pododbori mogu davati preporuke koje odobrava Zajednički odbor.

               PRILOG II.

               ODLUKA br. 2 /[../..] ZAJEDNIČKOG ODBORA EU-a i FILIPINA

               od....

               o osnivanju specijaliziranih pododbora i donošenju njihovog opisa poslova

               ZAJEDNIČKI ODBOR EU-a i FILIPINA,

               uzimajući u obzir Okvirni sporazum o partnerstvu i suradnji između Europske

               unije i njezinih država članica, s jedne strane, i Republike Filipina, s druge strane („

               Sporazum”), a posebno njegov članak

               48. stavak 3., te članak 10. Poslovnika Zajedničkog odbora,

               budući da:

               (1)
                     Kako bi se omogućile rasprave na stručnoj razini u ključnim područjima obuhvaćenima područjem primjene Sporazuma, trebalo bi osnovati specijalizirane pododbore.

               (2)
                     U skladu s člankom 8. Poslovnika Zajedničkog odbora, Zajednički odbor može odlučiti donijeti odluke pisanim postupkom. [ako se pisani postupak primjenjuje u ovom slučaju]

               DONIO JE OVU ODLUKU:

               Jedini članak

               Osnivaju se specijalizirani pododbori navedeni u popisu u Prilogu A. Opis poslova specijaliziranih pododbora utvrđuje se u Prilogu B.

               Sastavljeno u

               Za Zajednički odbor EU-a i Filipina
                  Predsjednik

               Prilog A

               Zajednički odbor EU-a i Filipina

               Specijalizirani pododbori

               Prilog B

               Opis poslova specijaliziranih pododbora osnovanih na temelju Okvirnog sporazuma o partnerstvu i suradnji između Europske unije i njezinih država članica, s jedne strane, i Republike Filipina, s druge strane, dalje u tekstu zajednički „stranke” i pojedinačno „stranka”

               Članak 1.

               Specijalizirani pododbori raspravljaju o predmetima ili posebnim projektima povezanima s relevantnim područjem suradnje.

               Članak 2.

               Specijalizirani pododbori djeluju pod nadzorom Zajedničkog odbora. Izvješćuju predsjednika Zajedničkog odbora te mu šalju sažetak ishoda/zaključaka u roku od trideset (30) radnih dana nakon svakog sastanka.

               Članak 3.

               1.
                     Specijalizirani pododbori sastavljeni su od predstavnika stranaka. Voditelji delegacija relevantnih specijaliziranih pododbora međusobno se obavješćuju o predstavnicima obiju stranaka u specijaliziranim pododborima prije sastanka.

               2.
                     Na temelju dogovora voditelja delegacija specijaliziranih pododbora u pisanom obliku, specijalizirani pododbori mogu, prema potrebi, pozvati treće strane na svoje sastanke i saslušati ih u vezi s određenim točkama na dnevnom redu. Svaka stranka mora obavijestiti svoje partnere o namjeri pozivanja treće strane barem deset (10) radnih dana prije sastanka. Izbor trećih strana stranke dogovaraju prije sastanka.

               Članak 4.

               Specijaliziranim pododborima predsjeda stranka koja predsjeda Zajedničkim odborom te im je ona, u načelu, i domaćin.

               Članak 5.

               Predstavnik Europske službe za vanjsko djelovanje ili relevantne Glavne uprave Europske komisije i predstavnik predmetne vodeće agencije za Vladu Republike Filipina zajednički djeluju kao tajnici specijaliziranih pododbora.

               Članak 6.

               1.
                     Specijalizirani pododbori sastaju se kada je to potrebno, u skladu s dogovorom stranaka i na temelju pisanog zahtjeva jedne od stranaka. Svaki se sastanak održava u mjestu i na datum o kojima se stranke dogovore. Ako se obje stranke slože, sastanci specijaliziranih pododbora mogu se iznimno održati videokonferencijom ili telekonferencijom.

               2.
                     Ako jedna stranka zatraži sastanak specijaliziranog pododbora, tajnik druge stranke odgovara u roku od dvadeset i jednog (21) radnog dana od primitka zahtjeva.

               3.
                     Uzimajući u obzir članak 3. stavak 2. u vezi s trećim stranama, svaka stranka obavješćuje predsjednika o predviđenom sastavu svoje delegacije pravodobno prije sastanka.

               Članak 7.

               1.
                     Predsjednik strankama priopćuje nacrt dnevnog reda najkasnije dvadeset i jedan (21) radni dan prije sastanka.

               2.
                     Svaka stranka može od predsjednika tražiti da uključi određenu točku u dnevni red sastanka specijaliziranog pododbora. U dnevni red moguće je uključiti točke koje se ne nalaze na privremenom dnevnom redu ako se stranke tako dogovore.

               Članak 8.

               1.
                     Tajnici zajednički pripremaju nacrt sažetka ishoda/zaključaka.

               2.
                     Voditelj delegacije svake stranke odobrava i potpisuje nacrt sažetka u dva primjerka prije završetka svakog sastanka. Svaka stranka će dobiti jedan izvornik odobrenog i potpisanog sažetka.

               3.
                     Sastanci specijaliziranih pododbora održavaju se isključivo i u povjerenju između predstavnika obiju stranaka, osim ako se stranke dogovore drukčije.


               EUROPSKA KOMISIJA
            Bruxelles, 30.11.2017.
            COM(2017) 709 final
            2017/0315(NLE)
            Prijedlog
            ODLUKE VIJEĆA
            o stajalištu koje u ime Europske unije treba zauzetiu Zajedničkom odboru EGP-a o izmjeni Priloga XI. (Elektronička komunikacija, audiovizualne usluge i informacijsko društvo)Sporazumu o EGP-u

               OBRAZLOŽENJE

               1.KONTEKST PRIJEDLOGA

               •Razlozi i ciljevi prijedloga

               Nacrtom Odluke Zajedničkog odbora EGP-a (priloženim predloženoj Odluci Vijeća) želi se izmijeniti Prilog XI. (Elektronička komunikacija, audiovizualne usluge i informacijsko društvo) Sporazumu o EGP-u kako bi se u njega uključila Uredba (EU) br. 910/2014 o elektroničkoj identifikaciji i uslugama povjerenja za elektroničke transakcije na unutarnjem tržištu
                  1
               .

               Prilagodbe u nacrtu priložene Odluke Zajedničkog odbora EGP-a nadilaze puke tehničke prilagodbe u smislu Uredbe Vijeća br. 2894/94.

               •Dosljednost s postojećim odredbama politike u određenom području

               Priloženim nacrtom Odluke Zajedničkog odbora EGP-a proširuje se već postojeća politika EU-a na države članice EFTA-e koje su članice EGP-a (Norveška, Island i Lihtenštajn).

               •Dosljednost u odnosu na druge politike Unije

               Proširenje pravne stečevine EU-a na države EFTA-e koje su članice EGP-a uključivanjem u Sporazum o EGP-u provodi se u skladu s ciljevima i načelima tog Sporazuma čiji je cilj uspostaviti dinamičan i homogen Europski gospodarski prostor utemeljen na zajedničkim pravilima i jednakim uvjetima tržišnog natjecanja.

               2.PRAVNA OSNOVA, SUPSIDIJARNOST I PROPORCIONALNOST

               •Pravna osnova

               Zakonodavstvo koje se treba uključiti u Sporazum o EGP-u temelji se na članku 114. Ugovora o funkcioniranju Europske unije.

               Člankom 1. stavkom 3. Uredbe Vijeća (EZ) br. 2894/94
                  2
                o rješenjima za provedbu Sporazuma o EGP-u predviđa se da Vijeće na prijedlog Komisije utvrđuje stajalište o takvim odlukama koje treba donijeti u ime Unije.

               Europska služba za vanjsko djelovanje (ESVD) u suradnji s Komisijom Vijeću na donošenje podnosi nacrt Odluke Zajedničkog odbora EGP-a koji predstavlja stajalište Unije. ESVD se nada da će ga moći što prije iznijeti u Zajedničkom odboru EGP-a.

               •Supsidijarnost (za neisključivu nadležnost)

               Prijedlog je u skladu s načelom supsidijarnosti iz sljedećeg razloga.

               Cilj ovog prijedloga, to jest osiguravanje homogenosti unutarnjeg tržišta, ne mogu u dovoljnoj mjeri ostvariti države članice i stoga se, zbog svojih učinaka, može bolje ostvariti na razini Unije.

               Postupak uključivanja pravne stečevine EU-a u Sporazum o EGP-u provodi se u skladu s Uredbom Vijeća (EZ) br. 2894/94 od 28. studenoga 1994. o rješenjima za provedbu Sporazuma o Europskom gospodarskom prostoru kojom se potvrđuje zauzeti pristup.

               •Proporcionalnost

               U skladu s načelom proporcionalnosti ovaj prijedlog ne prelazi ono što je potrebno za ostvarivanje tog cilja.

               •Odabir instrumenta

               U skladu s člankom 98. Sporazuma o EGP-u odabrani je instrument Odluka Zajedničkog odbora EGP-a. Zajednički odbor EGP-a osigurava učinkovitu provedbu i primjenu Sporazuma o EGP-u. U tu svrhu on donosi odluke u slučajevima koji su predviđeni u Sporazumu o EGP-u.

               3.REZULTATI EX POST EVALUACIJA, SAVJETOVANJA S DIONICIMA I PROCJENE UČINAKA

               •Prikupljanje i primjena stručnih znanja

               Nije primjenjivo

               •Procjena učinka

               Nije primjenjivo

               4.UTJECAJ NA PRORAČUN

               Ne očekuje se nikakav utjecaj na proračun koji bi nastao uključivanjem Uredbe (EU) br. 910/2014 u Sporazum o EGP-u.

               5.OSTALI DIJELOVI

               •Obrazloženje i predloženo rješenje:

               Članak 14. Uredbe (EU) br. 910/2014:

               U skladu s člankom 14. Uredbe (EU) br. 910/2014 usluge povjerenja koje pružaju pružatelji usluga s poslovnim nastanom u trećim zemljama priznaju se kao pravno jednake uslugama koje pružaju pružatelji usluga s poslovnim nastanom u EU-u kada su priznate u okviru sporazuma sklopljenog između EU-a i treće zemlje ili međunarodne organizacije.

               Uključivanjem Uredbe (EU) br. 910/2014 u Sporazum o EGP-u načelo unutarnjeg tržišta iz članka 4. Uredbe primjenjivat će se na sve ugovorne stranke Sporazuma o EGP-u te će se na taj način uspostaviti unutarnje tržište država članica EFTA-e i EU-a. Međutim, sporazumi EU-a koji, u skladu s člankom 14., dopuštaju poduzećima iz trećih zemalja da pružaju usluge na proširenom jedinstvenom tržištu – uključujući u državama članicama EFTA-e – neće se sklapati u ime država članica EFTA-e. S druge strane, Sporazum o EGP-u ne utječe na nadležnost država članica EFTA-e da u vlastito ime sklapaju takve međunarodne sporazume s trećim zemljama ili međunarodnim organizacijama. Stoga bi ti sporazumi, pod uvjetom da su u skladu sa standardima iz članka 14. stavka 2., trebali omogućiti i da se usluge povjerenja koje potječu iz trećih zemalja na proširenom unutarnjem tržištu priznaju kao jednakovrijedne. Zato je predviđena prilagodba članka 14. stavka 1.

               Kako bi se osiguralo učinkovito funkcioniranje Sporazuma o EGP-u u tom pogledu, razmjena informacija u pogledu međunarodnih sporazuma o pristupu tržištu za usluge povjerenja trebala bi se odvijati unutar Zajedničkog odbora EGP-a, u skladu s člankom 92. Sporazuma o EGP-u. Ako je potrebno, ugovorne stranke započinju savjetovanja kako bi riješile moguće poteškoće. Zato je predviđena prilagodba.

               Kako bi se zadržali jednaki uvjeti tržišnog natjecanja na proširenom unutarnjem tržištu, važno je da pružatelji usluga povjerenja s poslovnim nastanom u državama članicama EFTA-e imaju što veću korist od recipročnog postupanja trećih zemalja prema poduzećima iz EU-a u skladu sa sporazumima koje je sklopio EU jer bi se tako poduzećima iz trećih zemalja automatski odobrio pristup tržištu država članica EFTA-e. U nacrtu Odluke Zajedničkog odbora EGP-a stoga se predlaže odgovarajuća prilagodba.

               Tri predložene prilagodbe sadržajno su istovjetne prilagodbama koje su trenutačno na snazi u EGP-u u pogledu Direktive 1999/93/EZ Europskog parlamenta i Vijeća
                  3
               , vidjeti točku 5.l Priloga XI. Sporazumu o EGP-u.

               2017/0315 (NLE)

               Prijedlog

               ODLUKE VIJEĆA

               o stajalištu koje u ime Europske unije treba zauzeti
                  u Zajedničkom odboru EGP-a o izmjeni
                  Priloga XI. (Elektronička komunikacija, audiovizualne usluge i informacijsko društvo)
                  Sporazumu o EGP-u

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 114. u vezi s člankom 218. stavkom 9.,

               uzimajući u obzir Uredbu Vijeća (EZ) br. 2894/94 od 28. studenoga 1994. o rješenjima za provedbu Sporazuma o Europskom gospodarskom prostoru
                  4
               , a posebno njezin članak 1. stavak 3.,

               uzimajući u obzir prijedlog Europske komisije,

               budući da:

               (1)Sporazum o Europskom gospodarskom prostoru
                  5
                („Sporazum o EGP-u”) stupio je na snagu 1. siječnja 1994.

               (2)U skladu s člankom 98. Sporazuma o EGP-u, Zajednički odbor EGP-a može odlučiti izmijeniti, među ostalim, Prilog XI. (Elektronička komunikacija, audiovizualne usluge i informacijsko društvo) Sporazumu o EGP-u.

               (3)Uredba (EU) br. 910/2014 Europskog parlamenta i Vijeća
                  6
                treba se uključiti u Sporazum o EGP-u.

               (4)Prilog XI. (Elektronička komunikacija, audiovizualne usluge i informacijsko društvo) Sporazumu o EGP-u trebalo bi stoga na odgovarajući način izmijeniti.

               (5)Stajalište Unije u okviru Zajedničkog odbora EGP-a trebalo bi se stoga temeljiti na priloženom nacrtu Odluke,

               DONIJELO JE OVU ODLUKU:

               Članak 1.

               Stajalište koje u ime Unije treba zauzeti u Zajedničkom odboru EGP-a o predloženoj izmjeni Priloga XI. (Elektronička komunikacija, audiovizualne usluge i informacijsko društvo) Sporazumu o EGP-u temelji se na nacrtu Odluke Zajedničkog odbora EGP-a priloženom ovoj Odluci.

               Članak 2.

               Ova Odluka stupa na snagu na dan donošenja.

               Sastavljeno u Bruxellesu,

                     Za Vijeće

                     Predsjednik

                     (1)

                        Uredba (EU) br. 910/2014 Europskog parlamenta i Vijeća od 23. srpnja 2014. o elektroničkoj identifikaciji i uslugama povjerenja za elektroničke transakcije na unutarnjem tržištu i stavljanju izvan snage Direktive 1999/93/EZ, SL L 257, 28.8.2014., str. 73.

                     (2)

                        SL L 305, 30.11.1994., str. 6. – 8.

                     (3)

                        SL L 13, 19.1.2000., str. 12.

                     (4)

                        SL L 305, 30.11.1994., str. 6.

                     (5)

                        SL L 1, 3.1.1994., str. 3.

                     (6)

                        Uredba (EU) br. 910/2014 Europskog parlamenta i Vijeća od 23. srpnja 2014. o elektroničkoj identifikaciji i uslugama povjerenja za elektroničke transakcije na unutarnjem tržištu i stavljanju izvan snage Direktive 1999/93/EZ (SL L 257, 28.8.2014., str. 73.).

    ---documentbreak---

               EUROPSKA KOMISIJA
            Bruxelles,30.11.2017.
            COM(2017) 709 final
            PRILOG

            Prijedlogu odluke Vijeća
            o stajalištu koje u ime Europske unije treba zauzeti u Zajedničkom odboru EGP-a o izmjeni Priloga XI. (Elektronička komunikacija, audiovizualne usluge i informacijsko društvo) Sporazumu o EGP-u

               PRILOG

                  ODLUKA ZAJEDNIČKOG ODBORA EGP-A br. …/2017

                  od

                  o izmjeni Priloga XI. (Elektronička komunikacija, audiovizualne usluge i informacijsko društvo) Sporazumu o EGP-u

               ZAJEDNIČKI ODBOR EGP-a,

               uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,

               budući da:

               (1)Uredbu (EU) br. 910/2014 Europskog parlamenta i Vijeća od 23. srpnja 2014. o elektroničkoj identifikaciji i uslugama povjerenja za elektroničke transakcije na unutarnjem tržištu i stavljanju izvan snage Direktive 1999/93/EZ
                  1
                treba uključiti u Sporazum o EGP-u.

               (2)Uredbom (EU) br. 910/2014 stavlja se izvan snage Direktiva 1999/93/EZ Europskog Parlamenta i Vijeća
                  2
               , koja je uključena u Sporazum o EGP-u i i koja se stoga treba isključiti iz njega.

               (3)Prilog XI. Sporazumu o EGP-u trebalo bi stoga na odgovarajući način izmijeniti,

               DONIO JE OVU ODLUKU:

               Članak 1.

               Tekst točke 5.l (Direktiva 1999/93/EZ Europskog parlamenta i Vijeća) Priloga XI. Sporazumu o EGP-u zamjenjuje se sljedećim:

               „32014 R 0910: Uredba (EU) br. 910/2014 Europskog parlamenta i Vijeća od 23. srpnja 2014. o elektroničkoj identifikaciji i uslugama povjerenja za elektroničke transakcije na unutarnjem tržištu i stavljanju izvan snage Direktive 1999/93/EZ (SL L 257, 28.8.2014., str. 73.).

               Za potrebe ovog Sporazuma odredbe Uredbe sadržavaju sljedeću prilagodbu:

               (a)u članku 14. stavku 1. riječi „ili između države članice EFTA-e i dotične treće zemlje ili međunarodne organizacije” umeću se nakon riječi „člankom 218. UFEU-a”;

               (b)ugovorne stranke međusobno se obavješćuju u pogledu pregovora i sklapanja sporazumâ iz članka 14. stavka 1. te se, na zahtjev, održavaju  savjetovanja unutar Zajedničkog odbora EGP-a;

               (c)kad Europska unija pregovara o sporazumu iz članka 14. stavka 1., nastoji postići jednak tretman za kvalificirane usluge povjerenja koje pružaju kvalificirani pružatelji usluga povjerenja s poslovnim nastanom u državama članicama EFTA-e;

               (d)u članku 51. kad je riječ o državama članicama EFTA-e:

               i.u stavku 3. riječi „1. srpnja 2017.” glase „šest mjeseci od dana stupanja na snagu Odluke Zajedničkog odbora EGP-a br. …/… od … [ove Odluke]”;

               ii.u stavku 4. riječi „od 2. srpnja 2017.” glase „po isteku šest mjeseci od dana stupanja na snagu Odluke Zajedničkog odbora EGP-a br. …/… od … [ove Odluke]”.”

               Članak 2.

               Vjerodostojni su tekstovi Uredbe (EU) br. 910/2014 na islandskom i norveškom jeziku koji se objavljuju u Dodatku o EGP-u Službenom listu Europske unije.

               Članak 3.

               Ova Odluka stupa na snagu […], pod uvjetom da su podnesene sve obavijesti iz članka 103. stavka 1. Sporazuma o EGP-u*.

                  3Članak 4.

               Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.

               Sastavljeno u Bruxellesu

                     Za Zajednički odbor EGP-a

                     Predsjednik

                     Tajnici
                     Zajedničkog odbora EGP-a

                     (1)

                        SL L 257, 28.8.2014., str. 73.

                     (2)

                        SL L 13, 19.1.2000., str. 12.

                     (3)
                  *[Ustavni zahtjevi nisu navedeni.] [Ustavni su zahtjevi navedeni.]